Sairaan rakas elämä: Muurahaiskeko?
Turun kaupungintalon edessä olevassa pienessä puistossa on tällainen rakennelma. Ei tuo varmaan sateensuojaksi ole tarkoitettu. Vieressä on tosin pysäkki, mutta sillä on tavanomainen odottajien katos.
En nähnyt mitään kylttiä, joka olisi kertonut, mistä on kysymys. Kuvista huomaan, että maassa on pari pientä pyöreää metallikantta. Liittyvätköhän jotenkin asiaan.
Luultavasti rakennelma on taideteos. Taidan kysyä asiasta Turku sanoin ja kuvin -ryhmässä Facebookissa.
Minusta tämä puukupla sopii paikkaansa. Ilmava muurahaiskeko. Rakennelmassa onkin jotakin muurahaismaista. Ehkä se on murkkujen kiipeilyteline.
Tässä vielä pari kuvaa tämänpäiväiseltä paluumatkaltani taidekurssilta.
Kaukana tuomiokirkko ja oikealla Martin kirkko
Föriä odotellaan
Aurajoen varsi on viihtyisää aluetta. Tunnelma tuo paikoin mieleen keskieurooppalaiset vanhat kaupungit.
Luin tänään Turun Sanomista, että täkäläisen kauppatorin alle aletaan rakentaa parkkihallia ja samassa yhteydessä tehdään arkeologisia kaivauksia. Tulee olemaan kiinnostavaa kuulla, mitä paikalta löytyy.
Hyvää pyhäinpäiväviikoloppua kaikille. Maanantaihin!
Tunnisteet: Historia, Kuvakertomus, Turun historia
Eikös P-Louhi ole jo siellä torin alla? Kesällä luin, että sitä kunnostettaisiin myöhemmin syksyllä.
5. marraskuuta 2017 klo 12.59
Hei Tarkkailija! Louheen mennään autolla Läntisen Pitkäkadun puolelta. Luulen että halli ulottuu torin pohjoisreunan tuntumaan. Tämä uusi parkkihalli näytti kuvassa sijoittuvan torin eteläisen osan alle.
6. marraskuuta 2017 klo 10.16